pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐมนตรีช่วยฯ สมชาย เยี่ยมชมหมู่บ้าน CIV ชุมชนบางคล้า พร้อมมอบใบประกาศเกียรติคุณ  แก่ Big brother ที่ให้การสนับสนุนชุมชน
วันพุธที่ 21 พฤศจิกายน 2561
รัฐมนตรีช่วยฯ สมชาย เยี่ยมชมหมู่บ้าน CIV ชุมชนบางคล้า พร้อมมอบใบประกาศเกียรติคุณ  แก่ Big brother ที่ให้การสนับสนุนชุมชน
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม  ลงพื้นที่เยี่ยมชมหมู่บ้านอุตสาหกรรมสร้างสรรค์ (CIV) ชุมชนบางคล้า ณ วิสาหกิจชุมชนแม่บ้านเกษตรกรปากน้ําโจ้โล้ ตําบลปากน้ํา อําเภอบางคล้า จังหวัดฉะเชิงเทรา
จ.ฉะเชิงเทรา : วันนี้ (21 พฤศจิกายน 2561) เวลา 09.00 น. นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมด้วย นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม นายประกอบ วิวิธจินดา รองอธิบดีกรมโรงงานอุตสาหกรรมรักษาราชการแทนผู้ตรวจราชการกระทรวงอุตสาหกรรม ลงพื้นที่เยี่ยมชมหมู่บ้านอุตสาหกรรมสร้างสรรค์ (CIV) ชุมชนบางคล้า โดยมี นายประสงค์ คงเคารพธรรม รองผู้ว่าราชการจังหวัดฉะเชิงเทรา นายวีระกิตติ์ รันทกิจธนวัชร์ อุตสาหกรรมจังหวัดฉะเชิงเทรา นางบุญมี ศรีสุข ประธาน CIV ชุมชนบางคล้า สมาชิกกลุ่มชุมชน และผู้ประกอบการ ให้การต้อนรับ ณ วิสาหกิจชุมชนแม่บ้านเกษตรกรปากน้ําโจ้โล้ ตําบลปากน้ํา อําเภอบางคล้า จังหวัดฉะเชิงเทรา
หมู่บ้าน CIV ชุมชนบางคล้า เป็นชุมชนที่นําเอาอัตลักษณ์มาพัฒนาทั้งสินค้าและบริการ ควบคู่กับการเชื่อมโยงแหล่งท่องเที่ยวเชิงเกษตรและวัฒนธรรม ซึ่งได้รับการส่งเสริมและพัฒนาการดําเนินงานหมู่บ้านอุตสาหกรรมสร้างสรรค์ในรูปแบบการพัฒนาผลิตภัณฑ์ บรรจุภัณฑ์ อุปกรณ์เครื่องมือ สถานที่ผลิตเพื่อให้ได้มาตรฐาน
จากกระทรวงอุตสาหกรรม และสถานประกอบการ (Big brother) ในจังหวัดฉะเชิงเทรา โดยสร้างเอกลักษณ์ ความแตกต่างของผลิตภัณฑ์ในชุมชนให้สามารถแข่งขันได้ เกิดการสร้างงาน สร้างรายได้ให้กับคนในชุมชน โดยหมู่บ้าน CIV ชุมชนบางคล้า มีวิสาหกิจชุมชนร่วมกันทั้งหมด 9 วิสาหกิจ ประกอบด้วย 1. วิสาหกิจชุมชนกลุ่มแม่บ้านเกษตรกรปากน้ําโจ้โล้ (ผลิตภัณฑ์หมี่กรอบ คุณย่าพูล) 2. วิสาหกิจชุมชนกลุ่มขนมบ้านบุญมี (ผลิตภัณฑ์ขนมเปี๊ยะ แม่บุญมี) 3. วิสาหกิจชุมชนสตรีแปรรูปผลไม้อําเภอบางคร้า (ผลิตภัณฑ์แปรรูปผลไม้)  4. วิสาหกิจชุมชนแปรรูปผลผลิตการเกษตร สวนเนรัญชลา (ผลิตภัณฑ์แปรรูปมะม่วง) 5. หมู่บ้านน้ําตาลสด (ผลิตภัณฑ์น้ําตาลสด ขนมตาล) 6. ศูนย์เรียนรู้หมวกกุ้ยเล้ย (ผลิตภัณฑ์หมวกกุ้ยเล้ย) 7. วิสาหกิจชุมชนผู้ผลิตมะม่วงส่งออกจังหวัดฉะเชิงเทรา (ผลิตภัณฑ์ปลูกและจําหน่ายมะม่วง) 8. ศูนย์เรียนรู้การเพิ่มประสิทธิภาพการผลิตสินค้าเกษตร (ผลิตภัณฑ์ปลูกและจําหน่วยมะม่วง) และ 9. สวนมะม่วงผู้ใหญ่จักรกฤษณ์ (ผลิตภัณฑ์ปลูกและจําหน่ายมะม่วง)
ทั้งนี้ รัฐมนตรีช่วยฯ สมชาย ได้มอบใบประกาศเกียรติคุณให้แก่สถารประกอบการที่เป็น Big brother ให้การสนับสนุนหมู่บ้าน CIV ชุมชนบางคร้า จํานวน 7 โรงงาน ได้แก่ 1.บริษัท คาราบาวตะวันแดง 2. บริษัท เอชเอสแอล คาร์ตอนส์ จํากัด 3. บริษัท โตโยต้า มอเตอร์ ประเทศไทย จํากัด 4. บริษัท บางกอกไทร์ รีไฟเนอร์รี่ จํากัด 5. บริษัท เอส.พี.รีไฟเนอร์รี่ จํากัด 6. บริษัท อิมเพรส เอทานอล จํากัด และ 7. บริษัท บางจาก คอร์ปอเรชั่น จํากัด
#prmoi#CIV#หมู่บ้าน CIV ชุมชนบางคล้า
รัฐบาลไทย-ข่าวทำเนียบรัฐบาล-เพิ่มประสิทธิภาพ โครงการเจ็บป่วยฉุกเฉินวิกฤติ มีสิทธิ์ทุกที่
วันศุกร์ที่ 7 กันยายน 2561
เพิ่มประสิทธิภาพ โครงการเจ็บป่วยฉุกเฉินวิกฤติ มีสิทธิ์ทุกที่
รัฐบาลเพิ่มประสิทธิภาพการรักษาพยาบาลผู้ป่วยฉุกเฉินวิกฤติ โดยเพิ่มเติมรายการยา เวชภัณฑ์ และบริการอื่น ๆ ที่จําเป็นต่อการรักษาอีกกว่า 1,600
ศุกร์ที่ 7 ก.ย.61
เพิ่มประสิทธิภาพ โครงการเจ็บป่วยฉุกเฉินวิกฤติ มีสิทธิ์ทุกที่
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเพิ่มประสิทธิภาพการรักษาพยาบาลผู้ป่วยฉุกเฉินวิกฤติ โดยเพิ่มเติมรายการยา เวชภัณฑ์ และบริการอื่น ๆ ที่จําเป็นต่อการรักษาอีกกว่า 1,600 รายการให้สามารถเบิกได้ ประกอบด้วยค่าอวัยวะเทียมและอุปกรณ์รักษาโรค เช่น สายสวนหัวใจสําหรับอาการหัวใจเต้นผิดจังหวะ ค่ายาและสารอาหารทางเส้นเลือด เช่น ยาสําหรับผู้ป่วยโรคเบาหวานและความดันโลหิตสูง ค่าเวชภัณฑ์ที่ไม่ใช่ยา เช่น สําลีก้อนสําหรับทําแผล และค่าตรวจวินิจฉัยทางเทคนิคการแพทย์ เช่น ชุดตรวจโรคแพ้ภูมิตัวเองหรือเชื้อ HIV เป็นต้น ทั้งนี้ รัฐบาลมุ่งหวังดูแลคุณภาพชีวิตประชาชนอย่างเท่าเทียมกัน เพื่อให้ทุกคนสามารถเข้ารับการรักษาในโรงพยาบาลทุกแห่งจนพ้นวิกฤตภายใน 72 ชั่วโมงโดยไม่เสียค่าใช้จ่าย
รัฐบาลไทย-ข่าวทำเนียบรัฐบาล-รปอ.นิสากร ร่วมหารือคณะสมาชิกวุฒิสภาญี่ปุ่น
วันศุกร์ที่ 21 ธันวาคม 2561
รปอ.นิสากร ร่วมหารือคณะสมาชิกวุฒิสภาญี่ปุ่น
นางสาวนิสากร จึงเจริญธรรม รองปลัดกระทรวงอุตสาหกรรม ณ ห้องประชุมชุณหะวัน อาคารสํานักงานปลัดกระทรวงอุตสาหกรรม
วันนี้ (21 ธ.ค. 61) นางสาวนิสากร จึงเจริญธรรม รองปลัดกระทรวงอุตสาหกรรม ร่วมหารือกับคณะสมาชิกวุฒิสภาญี่ปุ่น โดยมี Mr.Takamaro Fukuoka เป็นหัวหน้าคณะ จากประเทศญี่ปุ่น ในประเด็นความร่วมมือด้านเศรษฐกิจและการพัฒนาบุคลากรในภาคอุตสาหกรรมระหว่างไทยและญี่ปุ่น ณ ห้องประชุมชุณหะวัน อาคารสํานักงานปลัดกระทรวงอุตสาหกรรม
----------
รัฐบาลไทย-ข่าวทำเนียบรัฐบาล-กระทรวงมหาดไทยเผย “ตลาดประชารัฐ” กระตุ้นเศรษฐกิจฐานรากแล้วกว่า 1.2 พันล้านบาท เดินหน้าพัฒนาก้าวต่อไปตลาดประชารัฐสู่ตลาดกลางพืชผลทางการเกษตร
วันอังคารที่ 11 กันยายน 2561
กระทรวงมหาดไทยเผย “ตลาดประชารัฐ” กระตุ้นเศรษฐกิจฐานรากแล้วกว่า 1.2 พันล้านบาท เดินหน้าพัฒนาก้าวต่อไปตลาดประชารัฐสู่ตลาดกลางพืชผลทางการเกษตร
กระทรวงมหาดไทยเผย “ตลาดประชารัฐ” กระตุ้นเศรษฐกิจฐานรากแล้วกว่า 1.2 พันล้านบาท เดินหน้าพัฒนาก้าวต่อไปตลาดประชารัฐสู่ตลาดกลางพืชผลทางการเกษตร
วันนี้ (11 ก.ย. 61)ที่กระทรวงมหาดไทยนายนิสิต จันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทยเปิดเผยว่า ตามที่รัฐบาลมอบหมายให้กระทรวงมหาดไทยบูรณาการร่วมกับหน่วยงานที่เกี่ยวข้อง ดําเนินการขับเคลื่อนการดําเนินงานโครงการตลาดประชารัฐจํานวน 10 ประเภทซึ่งตลอดระยะเวลากว่า 9 เดือน โครงการตลาดประชารัฐ สามารถสร้างงาน สร้างโอกาส สร้างอาชีพ และสร้างรายได้ให้แก่เกษตรกร ผู้มีรายได้น้อย และผู้ประกอบการที่ไม่มีสถานที่ค้าขายได้เป็นผู้ประกอบการรายใหม่ นํามาซึ่งรายได้เพื่อใช้ในการดํารงชีวิตอย่างยั่งยืน
โฆษกกระทรวงมหาดไทยกล่าวว่าปัจจุบันกระทรวงมหาดไทยได้ร่วมกับหน่วยงานกํากับดูแลตลาดประชารัฐดําเนินการเปิดตลาดประชารัฐแล้วทั้งสิ้น 6,610 แห่งทั่วประเทศ ซึ่งได้ดําเนินการจัดสรรพื้นที่จําหน่ายสินค้าให้ผู้ประกอบการแล้วจํานวน 96,246 ราย คิดเป็นร้อยละ 91.32มีจังหวัดที่ดําเนินการจัดสรรพื้นที่ให้ผู้ประกอบการเสร็จแล้ว51จังหวัด สามารถกระตุ้นเศรษฐกิจฐานรากทั้งประเทศ 1,219.328 ล้านบาท สร้างรายได้ให้ผู้ประกอบการเพิ่มขึ้นเฉลี่ย 1,810 บาทต่อเดือน นอกจากนี้ กระทรวงมหาดไทยได้บูรณาการร่วมกับการท่องเที่ยวแห่งประเทศไทย กระทรวงการท่องเที่ยวและกีฬา ยกระดับตลาดประชารัฐให้เป็นตลาดเพื่อการท่องเที่ยวจังหวัดต่าง ๆ โดยได้คัดเลือกตลาดประชารัฐที่มีศักยภาพเสนอเป็นกิจกรรมในปฏิทิน“ปีท่องเที่ยววิถีไทย เก๋ไก๋อย่างยั่งยืน”จํานวน 171 ตลาด ใน 70 จังหวัดทั่วประเทศ
ในด้านการส่งเสริม สนับสนุนและช่วยเหลือเกษตรกรในการนําสินค้าเกษตรมาจําหน่ายในตลาด กระทรวงมหาดไทยได้ร่วมกับหน่วยงานกํากับดูแลตลาดประชารัฐ ดําเนินการสนับสนุนรับสินค้าเกษตรเพื่อเป็นแหล่งระบายสินค้าทางการเกษตรตามฤดูกาลเพื่อช่วยเหลือเกษตรกรที่ประสบภาวะสินค้าล้นตลาดอาทิข้าวขาวข้าวหอมมะลิสินค้าเกษตรอินทรีย์ ผักพื้นบ้าน/ผักสวนครัวซึ่งได้ช่วยเหลือเกษตรกรแล้ว จํานวน 5,702 ราย สร้างรายได้ 2,433,364 บาทและได้ขยายผลตลาดประชารัฐไปยังส่วนราชการที่มีความพร้อมในการสนับสนุนพื้นที่ให้เกษตรกรที่มีศักยภาพและความพร้อมนําสินค้ามาจําหน่ายในตลาด ซึ่งมีส่วนราชการแจ้งความประสงค์ ทั้งสิ้น 9 กระทรวง จํานวน 475 แห่ง ทั่วประเทศ
โฆษกกระทรวงมหาดไทยกล่าวเพิ่มเติมว่า สําหรับก้าวต่อไปของโครงการตลาดประชารัฐกระทรวงมหาดไทยจะได้ร่วมกับหน่วยงานเจ้าของตลาด ดําเนินการขยายตลาดประชารัฐในพื้นที่ให้เป็นไปในลักษณะ “ตลาดกลางพืชผลทางการเกษตร”รวมทั้งคัดเลือกและสนับสนุนเกษตรกรในการนําสินค้ามาจําหน่ายในตลาดประชารัฐที่เข้าร่วมโครงการ ทั้งตลาดประชารัฐที่ดําเนินการอยู่ และตลาดประชารัฐที่หน่วยงานต่างๆ ได้จัดพื้นที่หรือสนับสนุนพื้นที่ เพื่อเปิดโอกาสให้เกษตรกรที่มีศักยภาพและความพร้อมได้นําสินค้ามาจําหน่ายในตลาดและจะได้คัดเลือกตลาดประชารัฐที่มีการดําเนินการเป็นเลิศ(Best Practice)ของจังหวัด เช่น ด้านตลาดสะอาด ตลาดปลอดภัย ไม่ใช่โฟม ด้านการท่องเที่ยว และด้านสินค้าเกษตรปลอดภัย เพื่อเป็นต้นแบบและถอดบทเรียนผลความสําเร็จสู่การดําเนินงานของตลาดประชารัฐเพื่อให้เกิดความยั่งยืนต่อไป
รัฐบาลไทย-ข่าวทำเนียบรัฐบาล-นายกรัฐมนตรีเยี่ยมชมการพัฒนาผลิตภัณฑ์ชุมชนบ้านหินลาด อ.เกาะสมุย จ.สุราษฎร์ธานี ตามโครงการชุมชน OTOP นวัตวิถี
วันพฤหัสบดีที่ 21 กุมภาพันธ์ 2562
นายกรัฐมนตรีเยี่ยมชมการพัฒนาผลิตภัณฑ์ชุมชนบ้านหินลาด อ.เกาะสมุย จ.สุราษฎร์ธานี ตามโครงการชุมชน OTOP นวัตวิถี
นายกรัฐมนตรีเยี่ยมชมการพัฒนาผลิตภัณฑ์ชุมชนบ้านหินลาด อ.เกาะสมุย จ.สุราษฎร์ธานี ตามโครงการชุมชน OTOP นวัตวิถี
วันนี้ (21 ก.พ.62) เวลา 12.05 น. ณ ชุมชน OTOP นวัตวิถีบ้านหินลาด อําเภอเกาะสมุย จังหวัดสุราษฎร์ธานี พลเอก ประยุทธ์ จันทร์โอชา นายกรัฐมนตรี และคณะ เยี่ยมชมการพัฒนาผลิตภัณฑ์ชุมชนบ้านหินลาด ตามโครงการชุมชน OTOP นวัตวิถี อําเภอเกาะสมุย ซึ่งเป็น 1 ใน 25 ชุมชนท่องเที่ยว OTOP นวัตวิถีของจังหวัดสุราษฎร์ธานี เป็นหมู่บ้านเก่าแก่มีอายุราว 170 ปี โดยคําว่า หินลาด มีที่มาจากลําห้วยที่ไหลลงมาเป็นน้ําตกหินลาด ซึ่งเป็นสถานที่ท่องเที่ยวสําคัญของเกาะสมุย
เมื่อนายกรัฐมนตรีเดินทางมาถึง ได้เยี่ยมชมสวนลางสาดของนายประวิทย์ พรหมรักษ์อายุ 57 ปีเจ้าของสวนลางสาดเกษตรอินทรีย์ผลไม้ประจําท้องถิ่นของเกาะสมุย โดยในวันนี้ได้เตรียมลางสาดช่อแรกของต้นให้นายกรัฐมนตรีเป็นคนตัด ซึ่งช่อดังกล่าวจะมีรสชาติหวานพอดี อีกทั้งลางสาดของที่นี่ยังเป็นการปลูกแบบเกษตรอินทรีย์โดยไม่ใช้สารเคมีอีกด้วย
จากนั้น นายกรัฐมนตรีได้นั่งรถรางไปยังน้ําตกหินลาด เพื่อเยี่ยมชมการพัฒนาผลิตภัณฑ์ของชุมชนบ้านหินลาด และของดีเมืองสมุย ซึ่งได้มีกลุ่มผู้สูงอายุลิปะน้อยมารอให้การตอนรับ โดยนายกรัฐมนตรีได้กล่าวกับผู้สูงอายุที่มารอให้การต้อนรับว่ารักผู้สูงอายุทุกคน จากนั้น นายกรัฐมนตรีแวะชมวิถีชีวิตในการผลิตสินค้าท้องถิ่น หรือผลิตภัณฑ์ OTOP ของชุมชนที่มีการดึงเสน่ห์ของชุมชน สร้างจุดขายดึงดูดนักท่องเที่ยว ซึ่งส่วนใหญ่จะเป็นสวนผลไม้ประจําท้องถิ่น เช่น ทุเรียนพันธุ์พื้นเมือง ลางสาดลิปะใหญ่ เป็นผลไม้ที่ปลูกในพื้นที่เกาะสมุย เป็นต้น นอกจากนี้ ยังได้ชิมอาหารพื้นเมือง และการกินห่อ อาทิ น้ําพริกพริกไทยดํา เคยเจ ยําส้มโอ หมูโค ต้มอวนหมู โดยนายกรัฐมนตรียังได้กล่าวว่า เผ็ดหน่อย แต่อร่อยจังฮู้ จากนั้นนายกรัฐมนตรีได้ร่วมกวนกาละแม ซึ่งเป็นของฝากที่มีชื่อเสียงอีกอย่างหนึ่งของเกาะสมุย พร้อมกับฮัมเพลง “กวนกาละแมกัน กวนกาละแมกัน”
นอกจากนี้ นายกรัฐมนตรียังได้เยี่ยมชมบูธของดีและสินค้า OTOP ของอําเภอเกาะสมุย อาทิ น้ํามันมะพร้าวบริสุทธิ์สกัดเย็น สมุนไพร และสปาฮันนี่โทสต์ ไข่เค็มออร์แกนิก เมี่ยงคํา ลางสาด ไม้มะพร้าวแปรรูป ขนมไข่ปลา น้ําพริกไทยดํา กระเป๋าเชือกร่ม กล้วยฉาบสมุย ข้าวยําและยาหนม เป็นต้น ซึ่งนับเป็นอีกจุดขายที่สร้างความประทับใจแก่นักท่องเที่ยวได้เป็นอย่างดี
ต่อจากนั้น นายกรัฐมนตรีเดินทางต่อไปยังศูนย์การเรียนรู้วัฒนธรรมอันดามัน ตําบลปากน้ํา อําเภอเมืองกระบี่ จังหวัดกระบี่
---------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พ.ร.บ. คู่ชีวิต คู่รักเพศเดียวกันสามารถจดทะเบียนได้
วันจันทร์ที่ 13 กรกฎาคม 2563
พ.ร.บ. คู่ชีวิต คู่รักเพศเดียวกันสามารถจดทะเบียนได้
วันอาทิตย์ที่ 12 กรกฎาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบร่าง พ.ร.บ. คู่ชีวิต และร่าง พ.ร.บ. แก้ไขเพิ่มเติมประมวลกฎหมายแพ่งและพาณิชย์ ซึ่งมีความเกี่ยวข้องกัน โดยมีสาระสําคัญ เป็นการกําหนดรายละเอียดเกี่ยวกับการจดทะเบียนคู่ชีวิตและการเลิกการเป็นคู่ชีวิต สิทธิและหน้าที่ระหว่างคู่ชีวิต การจัดการทรัพย์สิน การรับบุตรบุญธรรม และมรดก เพื่อรองรับความสัมพันธ์และการอยู่ร่วมกันเป็นครอบครัวของบุคคลที่มีเพศเดียวกันโดยกําเนิด โดยการอุปการะเลี้ยงดูและความสัมพันธ์ด้านอื่น ๆ ไม่แตกต่างจากคู่สมรส ส่งเสริมความเข้มแข็งของครอบครัวที่มีความหลากหลายทางเพศ อย่างไรก็ตาม ร่าง พ.ร.บ. ดังกล่าว จะเสนอต่อสภาผู้แทนราษฎรและวุฒิสภาเพื่อพิจารณาต่อไป
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ติดตามงาน
วันอังคารที่ 28 พฤศจิกายน 2560
ติดตามงาน
นายแพทย์กิตติศักดิ์  กลับดี ที่ปรึกษารัฐมนตรีว่าการกระทรวงสาธารณสุข พร้อมด้วย นายแพทย์มรุต จิรเศรษฐสิริ รองปลัดกระทรวงสาธารณสุข ลงพื้นที่ตรวจเยี่ยมการดําเนินงานของโรงพยาบาลสมเด็จพระบรมราชินีนาถ ณ อําเภอนาทวี จังหวัดสงขลา
นายแพทย์กิตติศักดิ์ กลับดี ที่ปรึกษารัฐมนตรีว่าการกระทรวงสาธารณสุข พร้อมด้วย นายแพทย์มรุต จิรเศรษฐสิริ รองปลัดกระทรวงสาธารณสุข ลงพื้นที่ตรวจเยี่ยมการดําเนินงานของโรงพยาบาลสมเด็จพระบรมราชินีนาถ ณ อําเภอนาทวี จังหวัดสงขลา โดยมี นายแพทย์อุทิศศักดิ์หริรัตนกุลนายแพทย์สาธารณสุขจังหวัดสงขลา, นายแพทย์สุวัฒน์ วิริยะพงษ์สุกิจ ผู้อํานวยการโรงพยาบาลสมเด็จพระบรมราชินีนาถฯ และคณะเจ้าหน้าที่สาธารณสุข ให้การต้อนรับ เมื่อเร็ว ๆ นี้ ************* พฤศจิกายน 2560
รัฐบาลไทย-ข่าวทำเนียบรัฐบาล-ครม.เห็นชอบกำหนดวันหยุดราชการเพิ่มเป็นกรณีพิเศษ ในปี 2562
วันอังคารที่ 12 กุมภาพันธ์ 2562
ครม.เห็นชอบกําหนดวันหยุดราชการเพิ่มเป็นกรณีพิเศษ ในปี 2562
คณะรัฐมนตรีเห็นชอบกําหนดวันหยุดราชการเพิ่มเป็นกรณีพิเศษ ในปี 2562 โดยกําหนดให้วันศุกร์ที่ 12 เมษายน เป็นวันหยุดราชการประจําปี 2562 เพิ่มเป็นกรณีพิเศษ
วันนี้ (12 ก.พ. 62) เวลา 14.00 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธาน พ.อ.อธิสิทธิ์ ไชยนุวัติผู้ช่วยโฆษกประจําสํานักนายกรัฐมนตรี ได้เปิดเผยว่าคณะรัฐมนตรีได้มีการพิจารณากําหนดวันหยุดราชการเพิ่มเป็นกรณีพิเศษ ในปี 2562 โดยที่ประชุมคณะรัฐมนตรีมีมติเห็นชอบตามที่สํานักเลขาธิการคณะรัฐมนตรีเสนอกําหนดวันหยุดราชการเพิ่มเป็นกรณีพิเศษในปี 2562 ดังนี้
1. กําหนดให้วันศุกร์ที่ 12 เมษายน 2562เป็นวันหยุดราชการเพิ่มเป็นกรณีพิเศษ
2. ส่วนรัฐวิสาหกิจ สถาบันการเงิน และภาคเอกชน ให้รัฐวิสาหกิจแต่ละแห่ง ธนาคารแห่งประเทศไทย และกระทรวงแรงงาน พิจารณาความเหมาะสมให้สอดคล้องกับข้อกฎหมายที่เกี่ยวข้องต่อไป
3. ในกรณีที่หน่วยงานใดมีภารกิจในการให้บริการประชาชน หรือมีความจําเป็นหรือราชการสําคัญในวันดังกล่าวโดยได้กําหนดหรือนัดหมายไว้ก่อนแล้ว ซึ่งหากยกเลิกหรือเลื่อนไปจะเกิดความเสียหายหรือกระทบต่อการให้บริการประชาชน ให้หัวหน้าหน่วยงานนั้นพิจารณาดําเนินการตามที่เห็นสมควร โดยมิให้เกิดความเสียหายแก่ทางราชการและประชาชน
ทั้งนี้ การกําหนดให้วันศุกร์ที่ 12 เมษายน เป็นวันหยุดราชการประจําปี 2562 เพิ่มเป็นกรณีพิเศษดังกล่าว จะทําให้ปี 2562 มีวันหยุดเพิ่มอีก 1 วันและเมื่อนับรวมกับวันที่ 6 พฤษภาคม 2562 ซึ่งคณะรัฐมนตรีมีมติ (29 มกราคม 2562) กําหนดให้เป็นวันหยุดราชการเพิ่มเป็นกรณีพิเศษในปี 2562 แล้ว จะทําให้ปี 2562 มีวันหยุดราชการเพิ่มเป็นกรณีพิเศษรวมทั้งสิ้น 2 วันโดยเป็นวันหยุดเพิ่มเติมนอกเหนือจากวันหยุดราชการประจําสัปดาห์ (วันเสาร์และวันอาทิตย์) และวันหยุดราชการประจําปีที่กําหนดไว้ตามประกาศสํานักนายกรัฐมนตรี เรื่อง กําหนดเวลาทํางานและวันหยุดราชการ
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีสั่งการให้กระทรวงคมนาคมและกรุงเทพมหานคร แก้ไขปัญหาตลาดจตุจักรให้ได้โดยเร็ว
วันอังคารที่ 6 พฤศจิกายน 2561
นายกรัฐมนตรีสั่งการให้กระทรวงคมนาคมและกรุงเทพมหานคร แก้ไขปัญหาตลาดจตุจักรให้ได้โดยเร็ว
นายกรัฐมนตรีสั่งการให้กระทรวงคมนาคมและกรุงเทพมหานคร แก้ไขปัญหาตลาดจตุจักรให้ได้โดยเร็ว
วันนี้ (6 พฤศจิกายน 2561) เวลา 14.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีว่าได้ สั่งการ เน้นย้ําให้กระทรวงคมนาคมดูแลแผนงานแก้ไขปัญหาการจราจร โดยสั่งการให้ทําอย่างต่อเนื่อง มีการบูรณาการการทํางานร่วมกันกับหน่วยงานที่เกี่ยวข้อง อย่างครอบคลุมทุกเส้นทาง เพื่อให้เกิดการเชื่อมต่อ ลดปัญหาการจราจร พร้อมสั่งการให้กระทรวงคมนาคมกับกรุงเทพมหานคร แก้ไขปัญหาตลาดจตุจักรตามข้อร้องเรียนของประชาชนให้ได้โดยรวดเร็วที่สุด ทั้งนี้ ให้เกิดความโปร่งใส สุจริต และเป็นธรรม
------------------------------------------
รัฐบาลไทย-ข่าวทำเนียบรัฐบาล-บตท. ติดอันดับ 7 จาก 54 รัฐวิสาหกิจ ประเมินผลคุณธรรมความโปร่งใสจาก ป.ป.ช.
วันพฤหัสบดีที่ 18 ตุลาคม 2561
บตท. ติดอันดับ 7 จาก 54 รัฐวิสาหกิจ ประเมินผลคุณธรรมความโปร่งใสจาก ป.ป.ช.
ตามที่สํานักงาน ป.ป.ช. ประกาศผลคะแนนการประเมินคุณธรรมและความโปร่งใสในการดําเนินงานของหน่วยงานภาครัฐ ประจําปีงบประมาณ พ.ศ. 2561 บตท. ได้ผลประเมิน 93.13 คะแนน ซึ่งเป็นอันดับที่ 7 จากทั้งหมด 54 รัฐวิสาหกิจ
นางวสุกานต์ วิศาลสวัสดิ์ กรรมการและผู้จัดการ บรรษัทตลาดรองสินเชื่อที่อยู่อาศัย (บตท.) รัฐวิสาหกิจ สังกัดกระทรวงการคลัง เปิดเผยว่า ตามที่สํานักงานคณะกรรมการป้องกันและปราบปรามการทุจริตแห่งชาติ (ป.ป.ช.) ได้ประกาศผลคะแนนการประเมินคุณธรรมและความโปร่งใสในการดําเนินงานของหน่วยงานภาครัฐ (Integrity & Transparency Assessment: ITA) ประจําปีงบประมาณ พ.ศ. 2561 เพื่อให้หน่วยงานทราบผลการประเมินและนําไปสู่การพัฒนาและยกระดับการดําเนินงานให้ดียิ่งขึ้นนั้น บตท. ได้ผลประเมิน 93.13 คะแนน ซึ่งเป็นอันดับที่ 7 จากทั้งหมด 54 รัฐวิสาหกิจ
นางวสุกานต์ กล่าวต่อไปว่า ผลคะแนนดังกล่าวเกิดจากความมุ่งมั่นของคณะกรรมการ บตท. และฝ่ายบริหาร ที่ได้ให้ความสําคัญในเรื่องคุณธรรมและความโปร่งใส เน้นย้ําให้พนักงานทุกคนคํานึงถึงหลักธรรมาภิบาลที่ดี (Corporate Governance หรือ CG) ในการทํางานในทุกหน้าที่ที่ตนเองรับผิดชอบ ส่งเสริมให้พนักงานมีความรู้และความเข้าใจเรื่องคุณธรรมและจริยธรรมเป็นพื้นฐานหลัก เพื่อนําไปปฏิบัติต่อผู้มีส่วนได้ส่วนเสียอย่างเท่าเทียม ทั้งยังพัฒนาและปลูกฝังกระบวนการทํางาน เพื่อสะท้อนการปฏิบัติงานภายใต้หลักธรรมาภิบาลที่ดี นอกจากนี้ บตท. ยังได้กําหนดแผน CG ไว้ในแผนยุทธศาสตร์ ปี 2561 ด้านการสร้างความแข็งแกร่งทางการเงินและการพัฒนาและปรับปรุงกระบวนการภายใน เพื่อเป็นกรอบแนวทางในการดําเนินงานของ บตท. รวมถึงเป็นการยกระดับคุณธรรมและความโปร่งใสในระดับองค์กร เพื่อร่วมเป็นกลไกในการพัฒนาเศรษฐกิจประเทศให้ก้าวหน้าอย่างยั่งยืน
สื่อมวลชนต้องการข้อมูลเพิ่มเติม กรุณาติดต่อ
• ฝ่ายสื่อสารองค์กร บรรษัทตลาดรองสินเชื่อที่อยู่อาศัย (บตท.) – ชิดขวัญ โทร. 02-018-3627 หรือ E-mail : chidkwan_h@smc.or.th
รัฐบาลไทย-ข่าวทำเนียบรัฐบาล-รัฐบาลรณรงค์ยุติความรุนแรงต่อเด็ก สตรี และบุคคลในครอบครัว
วันจันทร์ที่ 25 พฤศจิกายน 2562
รัฐบาลรณรงค์ยุติความรุนแรงต่อเด็ก สตรี และบุคคลในครอบครัว
วันจันทร์ที่ 26 พฤศจิกายน 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
วันที่ 25 พ.ย. ของทุกปี องค์การสหประชาชาติได้ประกาศให้เป็นวันรณรงค์ยุติความรุนแรงต่อเด็กและสตรี โดยรัฐบาลได้แสดงเจตนารมณ์ยุติความรุนแรงต่อเด็ก สตรี และบุคคลในครอบครัวทุกรูปแบบ และกําหนดให้เดือน พ.ย. ของทุกปีเป็น “เดือนรณรงค์ยุติความรุนแรงต่อเด็กและสตรี” ซึ่งปีนี้กําหนดแนวคิด Safety Home...Safety Society “บ้านปลอดภัย สังคมไร้ความรุนแรง” เพื่อให้ทุกคนมีความเข้าใจและเอื้ออาทรต่อกัน ใช้ความรักเป็นเกราะคุ้มกันปัญหาและผลกระทบที่อาจเกิดขึ้นทั้งในและนอกครอบครัว โอกาสนี้ นายกรัฐมนตรีเชิญชวนคนไทยทุกคนร่วมกันแสดงพลังยุติความรุนแรงต่อเด็ก สตรี และบุคคลในครอบครัวทุกรูปแบบ เพื่อสร้างครอบครัวที่มีความอบอุ่นมั่นคง และสังคมไทยที่มีความสุขอย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รายงานสถานการณ์ฝุ่นละอองขนาดเล็ก PM 2.5 ประจำวันที่ 4 กุมภาพันธ์ พ.ศ. 2562
วันจันทร์ที่ 4 กุมภาพันธ์ 2562
รายงานสถานการณ์ฝุ่นละอองขนาดเล็ก PM 2.5 ประจําวันที่ 4 กุมภาพันธ์ พ.ศ. 2562
รายงานสถานการณ์ฝุ่นละอองขนาดเล็ก PM 2.5 ประจําวันที่ 4 กุมภาพันธ์ พ.ศ. 2562
รายงานสถานการณ์ฝุ่นละอองขนาดเล็กPM 2.5
ประจําวันที่ 4 กุมภาพันธ์ พ.ศ.2562
1.สถานการณ์ วันที่4กุมภาพันธ์2562
1. กรุงเทพมหานคร : คุณภาพอากาศเกินมาตรฐาน - สถานี ค่าสูงสุดอยู่ที่เขตบางเขน (43 ug/m3) (ลดลง)
2. ปริมณฑล : คุณภาพอากาศเกินมาตรฐาน – สถานี ค่าสูงสุดอยู่ที่ จ.ปทุมธานี (27 ug/m3) (ลดลง)
3. ทั่วประเทศ ยกเว้น กทม./ปริมณฑล : คุณภาพอากาศเกินมาตรฐาน 5 สถานี ค่าสูงสุดอยู่ที่ จ.ขอนแก่น (77 ug/m3) (ลดลง)
แหล่งข้อมูล : กรมควบคุมมลพิษ และกองจัดการคุณภาพอากาศและเสียง กทม. ข้อมูล ณ เวลา 12.00 น.
2.ข่าว ประจําวัน
แพทย์ เผยภาพผู้ป่วยเลือดกําเดาไหลและเยื่อบุตาอักเสบ จากPM 2.5 ไม่ได้พบกับคนทั่วไปอาจเกิดได้กับผู้ที่เป็นภูมิแพ้ แนะกลุ่มเสี่ยงหลีกเลี่ยงการอยู่กลางแจ้งช่วยลดผลกระทบจาก PM2.5
นายแพทย์สมศักดิ์ อรรฆศิลป์ อธิบดีกรมการแพทย์ เปิดเผยถึงกรณีการนําเสนอภาพข่าวพบผู้ป่วยมีอาการเลือดกําเดาไหลและเยื่อบุตาอักเสบมีเลือดออกในตา และให้ข้อมูลว่าเป็นผลกระทบจากฝุ่นละอองขนาดเล็ก PM2.5นั้นอาการดังกล่าวไม่ได้เกิดขึ้นกับบุคคลทั่วไป แต่อาจเกิดได้กับกลุ่มเสี่ยงโดยข้อมูลวิชาการและผู้เชี่ยวชาญเฉพาะสาขาให้ข้อมูลว่าปริมาณฝุ่นละอองขนาดเล็กPM2.5ที่พบในปริมาณมากจะส่งผลกระทบต่อสุขภาพกับประชาชนในกลุ่มเสี่ยง ได้แก่ ผู้สูงอายุ เด็กเล็ก หญิงตั้งครรภ์ ผู้ป่วยโรคเรื้อรัง เช่น โรคภูมิแพ้ หอบหืด โรคปอดอุดกั้นเรื้อรัง โรคหัวใจและหลอดเลือด ที่ผ่านมามีการศึกษาในต่างประเทศที่ยืนยันว่ามีอุบัติการณ์ของโรคทางเดินหายใจเพิ่มขึ้นจริง ทั้งภูมิแพ้จมูกอักเสบกําเริบ หลอดลมอักเสบ ปอดอักเสบ หอบหืดกําเริบ โรคถุงลมโป่งพองกําเริบเฉียบพลัน ดังนั้น ในช่วงที่มีปัญหามลพิษ ผู้ป่วยกลุ่มนี้จะมีความไวต่อการเกิดโรค (Hypersensitive) เมื่อสัมผัสกับฝุ่นก็จะไปกระตุ้นให้โรคกําเริบได้ ส่งผลให้เกิดการอักเสบมากขึ้น และทําให้เลือดฝอยบริเวณจมูกมีการอักเสบแตกง่าย อย่างไรก็ตาม อาการเลือดกําเดาไหลและเลือดออกในเยื่อบุตา ยังมีเหตุอีกหลายปัจจัยที่ไม่ได้มาจากฝุ่นละอองขนาดเล็ก PM2.5เพียงอย่างเดียว
3.สรุปผลการให้บริการสายด่วน1422ปรึกษาประชาชน วันที่ 3 กุมภาพันธ์ 2562
1. ประชาชนมีข้อสงสัยเกี่ยวกับอาการเจ็บหน้าอก แสบจมูก เกิดจากฝุ่นละออง PM2.5หรือไม่
คําตอบอาการเจ็บหน้าอก แสบจมูก มีหลายสาเหตุ ไม่ได้มาจากฝุ่นละอองขนาดเล็ก PM2.5เพียงอย่างเดียว หากอาการไม่ดีขึ้น แนะนําให้ไปพบแพทย์ที่โรงพยาบาล โดยเฉพาะกลุ่มเสี่ยงได้แก่ ผู้สูงอายุ เด็กเล็ก หญิงตั้งครรภ์ ผู้ป่วยโรคเรื้อรัง เช่น โรคภูมิแพ้ หอบหืด โรคปอดอุดกั้นเรื้อรัง โรคหัวใจและหลอดเลือด ซึ่งจะมีความไวต่อการเกิดโรคกว่าคนทั่วไป
2. ติดต่อขอรับสื่อความรู้เกี่ยวกับการปฏิบัติตนเพื่อป้องกันผลกระทบจากฝุ่นละอองขนาดเล็ก ได้ที่สํานักโรคจากการประกอบอาชีพและสิ่งแวดล้อม กรมควบคุมโรค โทร. 02 590 3865
4.ข้อแนะนําประจําวัน
1. ประชาชนกลุ่มเสี่ยง ได้แก่ เด็กเล็ก หญิงตั้งครรภ์ ผู้สูงอายุ ผู้ที่มีโรคประจําตัว เช่น โรคหอบหืด ภูมิแพ้ โรคหัวใจ ควรลดกิจกรรมกลางแจ้งที่ต้องใช้แรงมาก เช่น วิ่ง ปั่นจักรยาน หากมีอาการผิดปกติ เช่น ไอบ่อย หายใจลําบาก หายใจถี่ หรือวิงเวียนศีรษะ ให้รีบไปพบแพทย์
2. คําแนะนําเพิ่มเติมเว็บไซต์กรมอนามัย กรมควบคุมมลพิษ หรือสายด่วนกรมควบคุมโรค 1422
ด้วยความปรารถนาดีจากกระทรวงสาธารณสุข
************************************ 4 กุมภาพันธ์2562
รัฐบาลไทย-ข่าวทำเนียบรัฐบาล-ขอเชิญร่วมงานมหกรรมวัฒนธรรมใต้ร่มพระบารมี 236 ปี กรุงรัตนโกสินทร์
วันจันทร์ที่ 23 เมษายน 2561
ขอเชิญร่วมงานมหกรรมวัฒนธรรมใต้ร่มพระบารมี 236 ปี กรุงรัตนโกสินทร์
ระหว่างวันที่ 21-25 เม.ย.61 เพื่อน้อมรําลึกในพระมหากรุณาธิคุณของบูรพมหากษัตริย์ไทยที่ทรงสร้างชาติให้เป็นปึกแผ่นและเจริญรุ่งเรืองมาตลอดระยะเวลา 236 ปี
ขอเชิญร่วมงานมหกรรมวัฒนธรรมใต้ร่มพระบารมี 236 ปี กรุงรัตนโกสินทร์
ต่อจากนี้ไป ขอเชิญรับฟังไทยคู่ฟ้า ครับ
รัฐบาลขอเชิญประชาชนร่วมงานมหกรรมวัฒนธรรมใต้ร่มพระบารมี 236 ปี กรุงรัตนโกสินทร์ ระหว่างวันที่ 21-25 เม.ย.61 เพื่อน้อมรําลึกในพระมหากรุณาธิคุณของบูรพมหากษัตริย์ไทยที่ทรงสร้างชาติให้เป็นปึกแผ่นและเจริญรุ่งเรืองมาตลอดระยะเวลา 236 ปี โดยภายในงานมีกิจกรรมที่น่าสนใจประกอบด้วย ริ้วขบวนแสดงประวัติความเป็นมาของกรุงรัตนโกสินทร์ การแสดงนาฏยหุ่นไทย การจําหน่ายอาหารของดีวิถีชุมชน กิจกรรมยลวังหน้ายามเย็น เยี่ยมพิพิธภัณฑ์ยามค่ํา ณ โรงละครแห่งชาติ พิพิธภัณฑสถานแห่งชาติพระนคร สวนสันติชัยปราการ ลานคนเมือง โรงภาพยนตร์สกาลา และรอบเกาะรัตนโกสินทร์ ทั้งนี้ ขอเชิญผู้ที่สนใจแต่งกายชุดไทยไปร่วมงานได้ ตั้งแต่เวลา 13.00-21.00 น. ตามที่สถานที่จัดงานกําหนด
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ชี้แจง การควบคุมคุณภาพทุเรียน หลังการขายผ่านเว็บไซต์อาลีบาบา
วันพุธที่ 25 เมษายน 2561
กระทรวงเกษตรและสหกรณ์ชี้แจง การควบคุมคุณภาพทุเรียน หลังการขายผ่านเว็บไซต์อาลีบาบา
กระทรวงเกษตรและสหกรณ์ชี้แจง การควบคุมคุณภาพทุเรียน หลังการขายผ่านเว็บไซต์อาลีบาบา
วันที่ 23 เมษายน 2561 นายสรวิศ ธานีโต โฆษกกระทรวงเกษตรและสหกรณ์ ชี้แจงประเด็น การควบคุมคุณภาพทุเรียนหลังการขายผ่านเว็บไซต์อาลีบาบา ดังนี้
กรมส่งเสริมการเกษตร ได้ติดตามสถานการณ์ดังกล่าวอย่างใกล้ชิดโดยกําชับให้สํานักงานเกษตรจังหวัดระยอง จันทบุรีและตราด รายงานสถานการณ์การผลิตและการจําหน่ายไม้ผลภาคตะวันออกทุกสัปดาห์ ข้อมูล ณ วันที่ 23 เมษายน 2561 มีทุเรียนออกสู่ตลาดไปแล้ว 112,817 คิดเป็น 27.93% และ ผลผลิตที่ยังไม่เก็บเกี่ยว 291,089 คิดเป็น 72.07%
กรมส่งเสริมการเกษตร มีมาตรการป้องกันปัญหาการตัดทุเรียนอ่อนมาอย่างต่อเนื่อง โดยเน้นการถ่ายทอดเทคโนโลยีการผลิตทุเรียนคุณภาพผ่าน ศพก. และการผลิตทุเรียนคุณภาพในรูปแบบแปลงใหญ่ เพื่อเป็นการสนับสนุนให้เกษตรกรสามารถบริหารจัดการผลผลิตทุเรียนเป็นไปอย่างมีระบบ ลดต้นทุนและเพิ่มคุณภาพผลผลิตตามมาตรฐาน GAP ส่งผลให้เกษตรกรที่เป็นสมาชิก ถ่ายทอดองค์ความรู้และเชื่อมโยงเครือข่ายด้านการตลาดแก่เกษตรกรที่ยังไม่เข้าร่วมเป็นสมาชิกผ่าน ศพก.เครือข่าย สร้างความเชื่อมั่นแก่ผู้รับซื้อได้
กรมส่งเสริมการเกษตรในฐานะฝ่ายเลขานุการคณะกรรมการพัฒนาและบริหารจัดการผลไม้ได้กําหนดแนวทางการดําเนินงาน ป้องกัน แก้ไขปัญหาเรื่องทุเรียนอ่อน เป็นนโยบายหลัก โดยกําหนดออกเป็น 3 แนวทาง ดังนี้ 1. แนวทางเชิงรุก ด้วยการสร้างความเข้าใจและเพิ่มทักษะความรู้ให้เจ้าหน้าที่ส่งเสริมการเกษตรและเกษตรกร การประชาสัมพันธ์สร้างการรับรู้และความเข้าใจทั้งผู้ผลิตและผู้บริโภค การสร้างทีมเกษตรกรและหน่วยรับตรวจความสุกของทุเรียนก่อนการเก็บเกี่ยว 2. แนวทางเชิงรับ ด้วยการจัดตั้งชุดเฉพาะกิจเพื่อสกัดกั้นทุเรียนอ่อนระดับอําเภอและระดับจังหวัด 3. การนําบทลงโทษทางกฎหมาย
นอกจากนี้ในแต่ละจังหวัดยังมีมาตรการควบคุมอย่างเข้มข้น เช่น จังหวัดจันทบุรี ซึ่งในพื้นที่ที่มีการปลูกทุเรียนมากที่สุด ได้มีคําสั่งแต่งตั้งคณะกรรมการป้องกันและแก้ไขปัญหาทุเรียนด้อยคุณภาพเพื่อการส่งออกและส่งเสริมการจําหน่ายสินค้าเกษตรคุณภาพของผู้ประกอบการร้านค้าปลีกจังหวัดจันทบุรี ฤดูกาลผลิตปี พ.ศ.2651 โดยมีผู้ว่าราชการจังหวัดจันทบุรี เป็นประธาน และมีเกษตรจังหวัดจันทบุรีเป็นกรรมการและเลขานุการ เพื่อประชาสัมพันธ์ ส่งเสริมคุณภาพไม้ผลและสุ่มตรวจควบคุมคุณภาพผลผลิต ซึ่งเป็นมาตรการระดับพื้นที่ที่สอดคล้องกัน
กรมวิชาการเกษตรได้มีพิธีสารกํากับดูแล โดยกําหนดให้การส่งออกทุเรียนคุณภาพมาจากแหล่งผลิตที่ได้รับรอง GAP โรงคัดบรรจุที่ได้รับรอง GMP และตรวจสอบออกใบรับรองสุขอนามัยพืช โดยข้อกําหนด GAP กําหนดให้มีการเก็บเกี่ยวในช่วงเวลาที่เหมาะสม นอกจากนี้ ได้ดําเนินการตรวจสอบในประเด็นทุเรียนอ่อนเพิ่มเติม โดยการทวนตรวจสอบที่โรงคัดบรรจุว่ามีการรับวัตถุดิบที่เหมาะสมเพื่อเป็นการควบคุมคุณภาพอีกทางหนึ่ง เพิ่มเติมจากมาตรการควบคุมตรวจสอบระดับจังหวัด รวมทั้งมีประกาศกําหนดเรื่องการจดทะเบียน ผู้ส่งออกทุเรียน ซึ่งกําหนดให้ติด sticker ที่ขั้วผล เพื่อให้เป็นช่องทางการแจ้งปัญหาที่ผู้ซื้อพบ และเจ้าหน้าที่ด่านตรวจพืชจะตรวจสอบการติด sticker ก่อนออกใบรับรองสุขอนามัยพืชอีกทางหนึ่งด้วย
----------------------------------